ദീപ മാലിക്

2016ലെ പാരലിമ്പിക്‌സിൽ ചരിത്ര നേട്ടം കുറിച്ച ഇന്ത്യൻ കായിക താരമാണ് ദീപ മാലിക്.
അംഗപരിമിതരുടെ ഒളിമ്പിക്‌സായ പാരാലിമ്പിക്‌സിൽ ഷോട്ട്പുട്ടിൽ ദീപ വെള്ളിമെഡൽ നേടി. പാരാലിമ്പിക്‌സിൽ മെഡൽ നേടുന്ന ആദ്യ ഇന്ത്യൻ വനിതയാണ് ദീപ. എഫ്-35 വിഭാഗത്തിലാണ് ദീപ മെഡൽ നേടിയത്. ആറു ശ്രമങ്ങലിലായി 4.61 മീറ്റർ കടന്ന ഏറിലൂടെയാണ് വെള്ളിമെഡലിന് അർഹയായത്. http://indianexpress.com/article/sports/sport-others/deepa-malik-paralympics-silver-medal-army-haryana-rio-3028073/
നട്ടെല്ലിന് ബാധിച്ച ട്യൂമർ മൂലം അരയ്ക്കു താഴെ തളർന്നു നടക്കാൻ പറ്റാതായി. ട്യൂമർ നീക്കാനായി 31 ശസ്ത്രക്രിയകൾ നടത്തി. 
ഷോട്ട്പുട്ടിന് പുറമെ ജാവലിൻ ത്രോയിലും നീന്തലിലും, ബൈക്കിങ്ങിലും പങ്കെടുക്കുന്നുണ്ട്. 

ജീവിത രേഖ 

1970 സെപ്തംബർ 30ന് ഹരിയാനയിലെ സോനിപ്പത്തിൽ ജനിച്ചു. കേണൽ ബികെ നാഗ്പാലിന്റെ മകളും കേണൽ ബിക്രം സിങ്ങിന്റെ ഭാര്യയുമാണ്. ദേവിക, അംബിക എന്നീ രണ്ടു മക്കളുണ്ട്. 2012ൽ അർജുന അവാർഡ് നേടി.

അംഗീകാരങ്ങൾ, പുരസ്‌കാരങ്ങൾ

 2019ൽ ന്യൂസിലാണ്ട് പ്രധാനമന്ത്രിയുടെ സർ എഡ്മണ്ട് ഹില്ലരി ഫെല്ലൊഷിപ്പ്
2014ൽ പ്രസിഡന്റിന്റെ റോൾ മോഡൽ അവാർഡ്
 2012ൽ അർജുന അവാർഡ് 
 2009-10 മഹാരാഷ്ട്ര ഛത്രപതി അവാർഡ് (കായികം) 
 2008ൽ ഹരിയാന കരംഭൂമി അവാർഡ് 
 2006ൽ സ്വാലംഭൻ പുരസ്‌കാർ മഹാരാഷ്ട്ര

അന്താരാഷ്ട്ര മത്സരങ്ങൾ, നേട്ടങ്ങൾ

2015ൽ ദോഹയിൽ നടന്ന ഐപിസി അത്‌ലറ്റിക്‌സ് വേൾഡ് ചാംപ്യൻഷിപ്പിൽ ഷോട്ട്പുട്ടിൽ അഞ്ചാംസ്ഥാനം
2016 മാർച്ചിൽ ദുബൈയിൽ നടന്ന ഐപിസി ഓഷ്യാനിയ ഏഷ്യൻ ചാംപ്യൻഷിപ്പിൽ ജാവലിൻ ത്രോയിൽ സ്വർണ്ണവും ഷോട്ട്പുട്ടിൽ വെള്ളിയും നേടി
2014ൽ ഇഞ്ചിയോണിൽ നടന്ന പാര ഗെയിംസിൽ ജാവലിൻ ത്രോയിൽ വെള്ളി മെഡൽ നേടി
2016 ഏപ്രിലിൽ ബീജിങ്ങിൽ നടന്ന ഐപിസി രണ്ടാമത് ചൈന ഓപൺ അത്‌ലറ്റിക് ചാംപ്യൻഷിപ്പിൽ ഷോട്ട്പുട്ടിൽ സ്വർണ്ണം നേടി

അവലംബം

വർഗ്ഗം:കായികം
വർഗ്ഗം:ഇന്ത്യൻ ഷോട്ട് പുട്ട് താരങ്ങൾ
വർഗ്ഗം:1970-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:പാരാലിമ്പിക്സ് മെഡൽ ജേതാക്കൾ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ